ועדת החוקה, חוק ומשפט, כנסת 23, פרוטוקול מספר 141, 2020-11-10 11:15

יעקב אשר: צוהריים טובים לכולם.

יעקב אשר: אני פותח את ישיבת ועדת החוקה.

יעקב אשר: על סדר-היום הצעת חוק סמכויות מיוחדות להתמודדות עם נגיף הקורונה החדש (הוראת שעה) (תיקון – אזור תיירות ירוק), התשפ"א–2020, של חבר הכנסת איתן גינזבורג, חבר הכנסת מכלוף מיקי זוהר, חברת הכנסת מיקי חיימוביץ', חבר הכנסת משה ארבל, חבר הכנסת מתן כהנא, חבר הכנסת אלי אבידר, חבר הכנסת מאיר כהן, חבר הכנסת ניצן הורוביץ.

יעקב אשר: בפתח הדברים אני רוצה לפנות מכאן, מהשולחן הזה, לתושבי העיר אילת.

יעקב אשר: דווקא מהשולחן הזה, אלי ידידי, אני רוצה לפנות לתושבי אילת וכמובן לראש העיר שיושב כאן איתנו, כבר יש לו מקום קבוע פה בוועדה.

יעקב אשר: אני מקווה שהוא יוכל לחזור מהר לעבודתו בעיר.

יעקב אשר: אני רוצה לומר דבר אחד, ואני אומר את זה כאן, בחדר הזה, כי כותלי הקירות הללו יכולים להעיד כמאה עדים, ולא כל רעשי הרקע ולא כל התדרוכים לתקשורת, ולא כל מיני דברים שאתם שומעים ממקומות כאלה ואחרים: הוועדה כאן ישבה שלושה-ארבעה ימים ברציפות הכינה את החוק וטייבה את החוק.

יעקב אשר: יש הרבה מאוד דברים שהכנסנו בחוק.

יעקב אשר: רק נזכיר כמה דוגמאות, ויואב, אתה תזכיר לי עוד כמה דוגמאות של דברים שתיקנו, איתן - - -

איתן גינזבורג: בחוק הסמכויות הרבה דברים.

יעקב אשר: לא.

יעקב אשר: אני מדבר עכשיו על החוק של אילת.

איתן גינזבורג: על 48 שעות.

יעקב אשר: על 48 שעות כשעברנו ל-72, על הנושא הזה שתושבי העיר וקרוביהם יכולים בצורה יותר נגישה, מה שהתריע ראש העיר כל הזמן, שלא יהיה מצב שהתושבים ישלמו מחיר על הדבר הזה.

יעקב אשר: עשרות תיקונים שטייבנו ועישנו בחוק הזה.

יעקב אשר: כל השולחן הזה הצביע בעד.

יעקב אשר: כל השולחן הזה, קואליציה ואופוזיציה, על כל התיקונים, כולל אלה שהיו בהם הסתייגויות של משרד הבריאות, שזה דבר שלא היה הרבה בתולדות הכנסת, הסתייגות במליאה.

יעקב אשר: ביום רביעי אחר-הצוהריים, כשנסחות הכנסת גמרה, הצעת החוק הייתה על שולחן הכנסת.

יעקב אשר: ביום רביעי בשעה 17:02, אם אני זוכר נכון.

יעקב אשר: הונחה על שולחן הכנסת, המליאה עוד עבדה.

יעקב אשר: אני בטלפונים עם ראש העיר ויחד עם עוד חברים ניסינו לבקש שיעלו את זה לסדר-היום.

יעקב אשר: זה לא סמכות שלנו, זה לא סמכות שלי, זה לא סמכות של חברי הוועדה.

יעקב אשר: לא העלו את זה לקריאה השנייה והשלישית, ויכולנו לחסוך אז את סוף השבוע שעבר, אז בואו נדבר אמת.

יעקב אשר: בואו נדבר אמת.

יעקב אשר: וקירות החדר הזה יעידו, ולא כל הפרסומים של כל האנשים.

לתושבי אילת: לא היה צריך למשוך את החוק.

לתושבי אילת: יש גם סעיף 91, ואולי היועץ המשפטי יסביר לנו שאפשר היה גם להשהות, גם אם היה ויכוח, לא להשתמש בסעיף 95, שהוא סעיף שמונע מהממשלה להביא את זה עוד פעם כהצעת חוק ממשלתית בשבוע הקרוב.

לתושבי אילת: היה אפשר להשתמש בסעיף 91, והציעו את זה למשרד הבריאות, שישתמשו בזה אם אתם כל כך רוצים, ולא השתמשו.

לתושבי אילת: ולכן אני אומר דבר אחד, אני אומר את זה פה בחדר הזה עשרות פעמים: אין רעים וטובים.

לתושבי אילת: כולנו התגייסנו לעניין הזה.

לתושבי אילת: היינו פה ימים ולילות, קידמנו ועשינו, ואנחנו נקדם את זה הלאה.

לתושבי אילת: דבר אחד אנחנו אומרים: הדברים שנאמרים פה הם לא פופוליסטים, הדברים שנאמרים פה – עשרות תיקונים רק בחוק הזה, שלא לדבר על מאות תיקונים בחוקים אחרים, כשבהתחלה עמדת המשרדים הממשלתיים הייתה נגד, ואחר כך הם הבינו שאנחנו צודקים.

לתושבי אילת: זה התפקיד שלנו ככנסת.

לתושבי אילת: אמרתי אתמול לשר הבריאות, שהוא ידיד שלי והוא איש טוב, אמרתי לו: אתה היית יושב-ראש הכנסת - - -

אלי אבידר: טוב לְמה?

יעקב אשר: - - - אתה היית יושב-ראש הכנסת, אתה יודע מה התפקיד שלנו - -

יואב סגלוביץ': שלא קיים החלטת בג"ץ.

יעקב אשר: סליחה.

אלי אבידר: טוב למה?

יעקב אשר: - - אתה יודע את תפקידה של הכנסת, שמרת על כבודה של הכנסת הרבה מאוד שנים.

אלי אבידר: אנחנו נוכל לדבר היום או שזה הרצאה שלך?

יעקב אשר: כרגע זו הרצאה שלנו.

אלי אבידר: אנחנו רוצים גם לדבר פה.

יעקב אשר: זה משהו אחר.

יעקב אשר: כשאני אסיים, תבקש.

אלי אבידר: לא.

אלי אבידר: זה על חשבון המליאה שלנו, ואנחנו גם רוצים לדבר פה, ובאנו בזמן ולא איחרנו.

יעקב אשר: תודה רבה, אלי.

יעקב אשר: גם אני לא איחרתי יחסית למה שאני עושה תמיד.

אלי אבידר: לא.

אלי אבידר: איחרת מהבוקר פעמיים.

אלי אבידר: אל תגיד לי שלא איחרת.

אלי אבידר: אני מגיע בזמן.

יעקב אשר: אמרתי "יחסית למה שאני עושה תמיד".

אלי אבידר: מצוין.

יעקב אשר: תודה שאתה נותן לי להשלים.

יעקב אשר: אנחנו נעשה את תפקידנו.

יעקב אשר: ודאי תמיד אנחנו מוכנים לשמוע.

יעקב אשר: גם ההצעות שדיברנו עליהן והתיקונים היו תמיד לאחר ששייפנו אותם, לאחר שהלכנו לקראת עמדת הממשלה, כי אנחנו שותפים עם הממשלה להעביר את הדברים הללו, אנחנו לא משני צדי המתרס.

יעקב אשר: ולכן אני אומר, ואני אומר את זה לתושבי אילת, והיו לי שיחות עם תושבי אילת, והיו לי שיחות גם עם נציג שלנו – אתה יודע, יש גם נציג של דגל התורה באילת, אתה מכיר אותו, מאיר מימון – ואנשים אחרים: אל תשמעו לקולות הרקע.

מיכאל מלכיאלי: של ש"ס.

יעקב אשר: נציג גם של ש"ס.

יעקב אשר: מלכיאלי אומר שהוא גם של ש"ס.

יעקב אשר: בסדר, גם ש"ס בפנים.

יעקב אשר: רק חבל שאתמול בהצבעה הוא לא היה נוכח בעניין הזה.

לתושבי אילת: אני מציע עכשיו שנלך לעבודה, נעביר בקריאה ראשונה.

לתושבי אילת: היום אני אתן לך לדבר, אני מבקש רק סבלנות.

לתושבי אילת: לא יכול להיות שאין סבלנות.

אלי אבידר: יש לך סבלנות לדבר שעה, זה פררוגטיבה שלך כיושב-ראש הוועדה.

אלי אבידר: כשזה מגיע אלינו: לדבר קצר, לדבר דקה, לדבר 40 שניות.

אלי אבידר: מה זה?

יעקב אשר: אני אעלה היום לשתי דקות.

אלי אבידר: אל תעלה לשתי דקות.

אלי אבידר: תן לנו לדבר.

אלי אבידר: תכבד אותנו כמו שאנחנו מכבדים אותך.

יעקב אשר: אז אני ארד ל-40 שניות.

אלי אבידר: נראה לך שלא היה לנו מה להגיד לך?

יעקב אשר: אלי אבידר, תודה רבה.

יעקב אשר: אני מציע שלאחר שאלי אבידר ידבר, נצא לעבודה.

אלי אבידר: לא.

אלי אבידר: כולם צריכים לדבר.

אלי אבידר: מה זה "אלי אבידר"?

יעקב אשר: מי שירצה, יודע את הכתובת שלי, יודע איפה אני נמצא, איפה אני יושב.

יעקב אשר: תודה רבה.

יואב סגלוביץ': גם אני רוצה לדבר.

עופר כסיף: גם אני.

יעקב אשר: בבקשה, ואני מבקש בקצרה.

אלי אבידר: שום מילה טובה אין להגיד על שר הבריאות הזה.

אלי אבידר: האיש הזה הוא אכזבה אחת מתמשכת.

אלי אבידר: אין לו שום מקום בממשלה הזאת.

אלי אבידר: זה גדול עליו ב-400 מספרים.

אלי אבידר: שיחק אותה ממלכתי בתור יושב-ראש כנסת וביזה את החלטת בג"ץ.

אלי אבידר: ועכשיו, לפני שהוא נכנס להיות שר הבריאות, הכדור האחרון במחסנית – מה יהיה?

אלי אבידר: יהיה סגר – הפך את הסגר למין תחביב לאומי, כל שנייה.

אלי אבידר: במקום לעודד את הציבור, "יהיה סגר שני", "יהיה סגר שלישי".

אלי אבידר: מה קרה?

אלי אבידר: ההתנהלות אתמול – מה זה ההתנהלות הבריונית הזאת?

אלי אבידר: מה זה הבריונות הזאת?

אלי אבידר: איפה הוא חושב שהוא נמצא?

אלי אבידר: הוא נמצא במדינת ישראל.

אלי אבידר: הוא לא שר הבריאות, לא של ונצואלה ולא של בלרוס.

אלי אבידר: הוא צריך להתבייש על ההתנהלות שלו אתמול, ועוד אחד שהיה יושב-ראש כנסת.

לתושבי אילת: וכן, הוספנו אתרים אחרים בסמכותה של הממשלה.

לתושבי אילת: נתנו לה את האפשרות.

לתושבי אילת: מה קרה?

לתושבי אילת: אנשי טבריה לא יכולים להתפרנס מתיירות?

לתושבי אילת: אוי-אוי-אוי.

לתושבי אילת: ולכן הדבר הזה הוא ביזיון.

לתושבי אילת: זה התפרקות של הממשלה, אבל קודם כול שר הבריאות הזה.

לתושבי אילת: שיתפטר.

לתושבי אילת: הוא לא מתאים.

לתושבי אילת: זה גדול עליו.

לתושבי אילת: תודה רבה.

יעקב אשר: תודה רבה.

יעקב אשר: חברת הכנסת איילת שקד.

איילת שקד: אני לא רוצה לדבר על העבר, זה כבר לא מעניין.

איילת שקד: אני חושבת שאנחנו צריכים להסתכל על ההווה ועל העתיד, ומה שצריך עכשיו זה לא לחפש אשמים, אלא להעביר את הצעת החוק הזאת היום בקריאה שנייה ושלישית.

איילת שקד: אני חושבת, יעקב, שהצעת הפשרה שלי היא סבירה.

איילת שקד: הינה, אני מוכנה גם לעמוד מול תושבי הצפון ולהגיד את האמת: שר הבריאות לא מוכן להרחיב את זה לאזורים נוספים, ואנחנו צריכים להוריד את הסעיף הזה.

איילת שקד: דיברתי איתו אתמול בלילה.

איילת שקד: זו דעתי: להוריד את הסעיף הזה כדי שהצעת החוק תעבור לאילת ולים המלח, ואחר כך אם נרצה בוועדה בעתיד נוכל להרחיב גם את זה.

איילת שקד: על הסעיף של המסעדות הבנתי שאין באמת מחלוקת מהותית, אז אפשר להסכים על הנוסח שהגשנו ולהעביר את זה.

איילת שקד: אנחנו צריכים כולם לקחת אחריות, גם להתפשר.

איילת שקד: אני לא האמנתי ששר הבריאות ימשוך את החוק, אבל אם זה מה שהוא עשה, לפעמים צריך לדעת גם לוותר.

איילת שקד: אז אנחנו נוותר כרגע על התיקון של הערים הנוספות, ובעתיד, אם נרצה, נכניס את זה, ואפשר להעביר את הצעת החוק היום בקריאה שנייה ושלישית.

אלי אבידר: תוותרי את.

יעקב אשר: תודה רבה.

יעקב אשר: קארין אלהרר.

איילת שקד: סליחה.

איילת שקד: אתם יכולים להגיד, "למה שנוותר?

איילת שקד: " אם לא נוותר, אנחנו מתעללים בתושבי אילת.

איילת שקד: זאת האמת.

אלי אבידר: צודקת, זה יעבור גם עם זה.

איילת שקד: תמשיכו לרצות את המצוין.

איילת שקד: האויב של הטוב מאוד זה המצוין, זה הכול.

אלי אבידר: מאה אחוז.

אלי אבידר: נכניס גם את השב"כ לאילת.

יעקב אשר: בבקשה.

קארין אלהרר: תודה רבה, אדוני היושב-ראש.

קארין אלהרר: מה שקרה אתמול הוא ליקוי מאורות.

קארין אלהרר: זו כבר הפעם השנייה שממשלת ישראל, כשמשהו לא נראה לה, הצבעה דמוקרטית לא נראית לה, היא פשוט מבטלת אותה.

קארין אלהרר: בא שר הבריאות ובהינף יד מושך את הצעת החוק.

קארין אלהרר: ישבו כאן אנשים בוועדה, הצביעו, אמרו את המילה שלהם.

קארין אלהרר: זה מפעים בעיניי שבכל פעם הממשלה מתבכיינת על בית המשפט העליון שלוקח ממנה סמכויות, כשהרוב אמר את דברו.

קארין אלהרר: מה קרה אתמול ל"רוב אמר את דברו"?

קארין אלהרר: איפה זה היה?

אני באה ואומרת: לגבי האטרקציות, אני חוזרת ואומרת שאין תייר שיגיע לעיר אילת בלי שיש לו מה לעשות שם.

אני באה ואומרת: החורף רק מתחיל, הבריכות לא יספקו אף אחד.

אני באה ואומרת: בלאו הכי מדובר על בריכות לא מקורות.

אני באה ואומרת: אז מה, יבואו, יִשְּׁנוּ וילכו?

אני באה ואומרת: תהיו הגיוניים.

יעקב אשר: היה פה חצי יום מאבק פה בוועדה.

קארין אלהרר: בבוקר היה כאן דיון עם חיים ביבס על יוזמה מדהימה שפשוט יכולה לסדר את העניין גם לעיר אילת וגם לעוד ערים, כשאנחנו הופכים את המקום הזה לאי ירוק.

קארין אלהרר: מעניין בעיניי שלא אכפת לממשלה שאנשים הולכים לרודוס או לכרתים, לבזבז כספים בחו"ל, כאשר שם היה בסדר שאנשים מסתובבים ואין עליהם פיקוח ואין עליהם שליטה.

קארין אלהרר: זה סבבה, נכון?

יעקב אשר: אפילו שזה הפך לאדום עוד לא עושים בדיקות לאנשים שחוזרים.

יעקב אשר: עד לרגע זה עוד לא עושים.

יעקב אשר: ודיברתי על זה פה בוועדה, אם אתם זוכרים.

קארין אלהרר: היו סגרים באתונה, ועדיין מדינת ישראל לא ראתה ביוון כאדומה.

קארין אלהרר: תבין על מה אנחנו מדברים.

קארין אלהרר: אני לא רוצה להיות בוטה, אבל השכל לא קיים.

קארין אלהרר: תודה.

יעקב אשר: תודה רבה.

יעקב אשר: יואב סגלוביץ'.

יואב סגלוביץ': אתמול בלילה, אבל זה התחיל בבוקר, וכבר התחיל לפני חודש, והתחיל לפני חודשיים, אני מרגיש כאילו אני סניטר בבית חולים - - -

מיכאל מלכיאלי: - - -

יעקב אשר: גם כשהוא נסער על דברים אחרים, הוא עדיין לא שוכח לעשות שלום בין המפלגות האחרות לידו.

יעקב אשר: איש שלום, תאמין לי.

אלי אבידר: ועדת חקירה צריך.

יעקב אשר: איש שלום, מלכיאלי, תאמין לי, אוהב שלום ורודף שלום.

יעקב אשר: בבקשה, יואב עכשיו מדבר.

יואב סגלוביץ': המופע שראינו אתמול – ופה אני רוצה קצת לעשות סדר ברשותך בדיון של הוועדה, אנחנו לא פלנגות.

יואב סגלוביץ': הייתה הצעת חוק ממשלתית שהממשלה משכה אתמול.

יואב סגלוביץ': אם עכשיו אנחנו לא מחויבים לשום דבר, ואני שם פה רגע משהו על השולחן, גם לטובת חבריי מכחול-לבן, מהליכוד, מש"ס, מאגודת ישראל ומהמשותפת – כל מי שרק ירצה לשמוע – אנחנו פה מייצרים חוק עבור תושבי אילת, אז בואו נייצר חוק עבור תושבי אילת.

יואב סגלוביץ': אם כל הסיפור שאני רואה מולי, ואני פונה אליך בשאלה בעניין הזה, עיסוק של הצגה של פסאדה להעביר את זה בקריאה ראשונה, ואז נתחבק, יעקב אשר, דודי אמסלם ושר הבריאות ונגיד: הבאנו מזור לעיר אילת, אז תגיד לנו מראש, שאני אדע באיזה עולם אני נמצא, האם אני נמצא בעולם האמיתי של רצון לתקן או בעולם הפוליטי המכוער שחווינו אתמול.

יואב סגלוביץ': אתמול זה לא היה אירוע משפטי, זה אפילו לא היה אירוע פוליטי.

יואב סגלוביץ': אתמול זה היה אירוע, שיש לו משמעות חוקתית.

יואב סגלוביץ': הוא היה "אנחנו לא סופרים את הכנסת".

יואב סגלוביץ': זה מצד אחד.

יואב סגלוביץ': אבל היה פה עוד משהו באירוע הזה.

יואב סגלוביץ': היה פה אירוע שאני חווה אותו כאן, בוועדת החוקה, לצערי לאורך הרבה מאוד זמן, אירוע ששני מושגים נתבעו בו, שעל שאלות ענייניות התשובה העניינית המקסימלית שמקבלים היא "ככה", והדבר השני, "כי אנחנו יכולים".

יואב סגלוביץ': ועל ה"ככה" ועל "כי אנחנו יכולים" אני חושב, אדוני היושב-ראש וגם חבריי מכחול-לבן, חוויתם חוויה מה זה "ככה" ו"כי אנחנו יכולים".

יואב סגלוביץ': אנחנו כן יכולים, יכולים להוציא חוק טוב תחת ידינו, כי זו הסמכות של הרשות המחוקקת במדינת ישראל, והחוק הזה צריך לכלול לא כאילו, ולא אולי ולא נחליט אחר כך, שיהיה פה גם כתוב, לא בהסתייגויות, שיהיה כתוב עכשיו, עכשיו נעשה את זה, שיהיה כתוב שם בפנים, בחוק הזה, יהיה כתוב שניתן לפתוח את כל העסקים באילת, וכן, תושבי אילת וחבל אילות לא יצטרכו לעשות בדיקת קורונה באף בכל 72 שעות, כי זה מה שרשום בחוק היום.

יואב סגלוביץ': אלה שתי ההסתייגויות הכי מהותיות לגבי אילת.

יואב סגלוביץ': אני עוד לא מדבר על מקומות אחרים או על הסעיף שעליו אתמול לקח אחורה שר הבריאות.

יואב סגלוביץ': בואו אני אספר לכם עוד סיפור, אני לא יודע אם אתם מכירים, אבל מאחר שלא הייתי לבד, זה לא היה בארבע עיניים, מותר לי להגיד את זה.

יואב סגלוביץ': אני נאמתי אתמול במליאה במסגרת החוק הזה, לקראת ההצבעה, תוך כדי הנאום שר הבריאות ישב במליאה.

יואב סגלוביץ': הוא הוציא את הנייר ואמר במילים האלה – זה לא ציטוט מדויק, אבל די דומה – הוא אמר: סגלוביץ', אם אתה מוריד את ההסתייגות של טבריה – אתה מוריד את זה, אני מוריד את ההסתייגות שלי.

יואב סגלוביץ': אני אגיד לך מה קרה אחרי זה, יעקב.

יואב סגלוביץ': ירדתי מהמליאה, פניתי לחבריי פה, פניתי לחבריי מישראל ביתנו והלכתי לצד השני של המליאה ודיברתי עם פורר, הלכנו שנינו לשר הבריאות, ואמרתי: הינה, לא אני אומר, כי זו הייתה הסתייגות של ישראל ביתנו, מורידים את ההסתייגות.

יואב סגלוביץ': מה קרה?

יואב סגלוביץ': כלום לא קרה, כי הכול עבודה בעיניים.

שואל אותך: ועכשיו אני מתחבר לדיון שהיה קודם, כשלצערי אף אחד מחברי הקואליציה לא היה פה.

שואל אותך: היה פה דיון עם יושב-ראש מרכז שלטון מקומי על הרעיון שהם עכשיו מציגים לגמזו, כשמשרד הבריאות עוד לא יודע מה הראש שלו בכלל, על מה הוא מדבר, על ירוקים בצורה מדינתית כללית.

שואל אותך: ואני אומר לכם, הסיפור הזה בין מופרע למופרך, מה שקרה פה אתמול.

שואל אותך: אני רוצה תשובה ממך, אדוני היושב-ראש, כי לכולנו יש זמן - - -

מיקי לוי: רגע, יואב, הוא לא שומע.

יואב סגלוביץ': אדוני היושב-ראש, האם אנחנו חלק מהצגה?

יואב סגלוביץ': האם בשלב ב', במערכה הבאה בהצגה, נמחא כפיים להצעה המצוינת שהרבה מאוד חברים, ואיתן גינזבורג מוביל אותה, של אילת, על מנת שאתם תעשו אחר כך דילים מאחורי הקלעים, ואתם תאמרו: הצעה שלנו כי אילת חשובה לנו?

יואב סגלוביץ': בואו נעשה הצעה לרווחת תושבי אילת.

יואב סגלוביץ': אם אתם לא מחויבים לכלום, ושר הבריאות לא מחויב לכלום, בואו נעשה את המעשה הנכון ונכתוב הצעת חוק טובה ועניינית, רפואית ובטוחה – קיבלנו היום הסברים, אומנם מעט היינו פה.

יואב סגלוביץ': קיבלנו הסברים – נעשה את המעשה הנכון פעם אחת ונכניס את מה שצריך להיות בפנים.

יואב סגלוביץ': ואני אומר לאיתן: אתה חייב להתעקש על זה, להכניס בפנים, כי הביזיון שהיה אתמול הוא על הראש שֶׁלְּךָ, ועל הראש שֶׁלָּךְ, על הראש של כולנו ועל הראש שלי.

יואב סגלוביץ': אני בחיים, מי שמכיר אותי – אני לא אגיד "בחיים", כי אולי אני אצעק אולי בפעם הבאה – לא תמצאו אותי כמעט צועק במליאה.

יואב סגלוביץ': זה חיסרון לפעמים.

יואב סגלוביץ': אתמול אני התפוצצתי.

יואב סגלוביץ': התפוצצתי מהנבזות, מהנומך, מהטירוף, מהכוח, מה"רק ככה".

יואב סגלוביץ': מזה נטרפתי.

יואב סגלוביץ': לא מסעיף שייכנס או לא ייכנס.

יואב סגלוביץ': לא, על זה אנחנו לא כועסים.

יואב סגלוביץ': לכולנו יש דעות שונות על דברים שונים, כולנו בני אדם וגם כולנו טועים, ולא כל מה שאני רוצה יהיה, ולא כל מה שאני רוצה הוא גם נכון, וכנראה יש ים של טעויות בהצעות שאני נותן.

יואב סגלוביץ': אתמול זה לא היה הסיפור, אתמול כל מי שאכפת לו היה אמור לעשות את הדבר.

יואב סגלוביץ': ואני עכשיו פונה לאיתן, זו הצעה שלך וגם של כל מי שחתומים: אתם רוצים ללכת עם זה לקריאה הראשונה, בבקשה, בואו נפתח את זה ונכניס את הדברים הנכונים שצריכים להיכנס פנימה, כי אני אומר לך, אתם לא תעשו את זה עכשיו, אז אתם עושים ממני, מאיתנו, ההצגה הנוספת במערכה הבאה, ואז תתחבקו.

איילת שקד: יואב, אתה לא נורמלי.

איילת שקד: אם אתה רוצה להציל את אילת, תיקח את מה שיש.

יואב סגלוביץ': איילת, אני אקח את מה שנכון לדעתי לקחת.

יואב סגלוביץ': ואת מסכימה איתי שהעסקים צריכים להיות בפנים, אז נכתוב את זה בפנים.

יואב סגלוביץ': הם לא בפנים עכשיו, איילת.

איילת שקד: בסדר, אבל זה בפנים.

יואב סגלוביץ': לא בפנים, את לא קראת את החוק.

יואב סגלוביץ': על מה את מדברת?

יואב סגלוביץ': זה לא בפנים.

איילת שקד: אי-אפשר שנכניס תיקונים אחרים, כי לא נצא מזה.

יואב סגלוביץ': זה בסדר לתת הצעות - - -

איילת שקד: צריך לשים לעצמנו מטרה להעביר את זה בקריאה השנייה והשלישית.

יואב סגלוביץ': איילת, זה בסדר לתת הצעות כלליות נורא לתושבי העיר.

יואב סגלוביץ': אני אומר לך שזה לא בפנים.

יואב סגלוביץ': את היית שרת משפטים, תקראי את החוק, זה לא בפנים.

יואב סגלוביץ': יש לכם הסתייגות כזאת, יחד איתנו תכניסו את זה פנימה.

יואב סגלוביץ': זה המעשה הנכון, ואני אתכם לגמרי.

יואב סגלוביץ': זה המעשה הנכון, שוועדת החוקה תיקח את המושכות ותעשה חוק טוב ולא הצגה.

יואב סגלוביץ': זה הכול.

יעקב אשר: עופר כסיף.

עופר כסיף: תודה רבה, אדוני.

עופר כסיף: אני מסכים מאוד עם מה שאמר קודמי, אבל אני רוצה להתייחס למה שהיה אתמול.

עופר כסיף: אתמול נתקלנו בזלזול מחפיר של שר הבריאות, זלזול כפול.

עופר כסיף: קודם כול, והכי חשוב, זלזול באזרחי המדינה בכלל ובאזרחי אילת בפרט.

עופר כסיף: לזרוק אלפי אנשים לכלבים, זה מה שעשה אתמול שר הבריאות, אנשים שכבר חודשים אין להם פרנסה.

עופר כסיף: שמעתי מראש העירייה אתמול שצריך לדאוג לחבילות מזון.

עופר כסיף: איפה נשמע דבר כזה?

עופר כסיף: אלפי אנשים אין להם פרנסה, אין להם אפילו מה לאכול, ומתוך שיקולי אגו, ומעוד שיקול שתיכף אני אתייחס אליו, זורקים אותם לכלבים.

עופר כסיף: לא חסרים ביזיונות בכנסת הזאת, העשרים ושלוש, אבל אתמול היה עוד שיא מחפיר.

עופר כסיף: מתוך תסכול אינפנטילי של פגיעה באגו אתה זורק אלפי אנשים כך, כלאחר יד?

עופר כסיף: אתה לא מתבייש?

עופר כסיף: והממשלה עומדת מאחוריו, כאשר 85% מהאנשים באילת, אין להם פרנסה, אחרי שרשרת של טלטלות שהם עברו שם, עוד לפני הקורונה, מסגירת שדה התעופה, אמר קודם חבר הכנסת אבידר, ועוד שרשרת שלמה של דברים שנבעו, רובם ככולם, מהזנחה פושעת של ממשלות ישראל, אני בכוונה אומר ברבים.

עופר כסיף: זה זלזול אחד, החמור ביותר, אבל הזלזול השני של שר הבריאות אתמול הוא עוד נדבך בזלזול המתמשך של הממשלה הזאת בכנסת.

עופר כסיף: מהסירוב של אותו שר בריאות, שהיה יושב-ראש הכנסת, לכנס את המליאה, כשרוב חברי הכנסת ביקשו לכנס את המליאה כדי להחליף אותו, הוא סירב לכנס אותה, ולאחר מכן הפרה בוטה של החלטת בית המשפט העליון, ועד סעיף 98, שעוקף את הכנסת, ואני הזכרתי את זה כמה פעמים שמ-1957, 53 שנה, סעיף 98 קיים ברוחו – המספר שלו השתנה כמובן, מ-1967 עד 2020 –השתמשו בסעיף הזה עשר פעמים.

עופר כסיף: ב-2020 לבד השתמשו בו שמונה.

איתן גינזבורג: זה לא נכון.

עופר כסיף: זה נכון, זאת עובדה.

עופר כסיף: תקרא את המחקר של הממ"מ.

איתן גינזבורג: קראתי את זה ואתה ממציא את הסיפור.

יעקב אשר: עופר, זה לא קשור.

עופר כסיף: זה קשור מאוד, כי זה עוד נדבך בזלזול.

עופר כסיף: והמכתב של אדוני היושב-ראש – לא יצא לי להחמיא לך, ואני רוצה להחמיא לך על המכתב ששלחת למזכיר הממשלה על מועד אישור תקנות, איך עוקפים את הוועדה הזאת בתחבולות ובתחמונים, ועכשיו גם מה שהיה אתמול.

עופר כסיף: זלזול מתמשך ואיון של הכנסת.

עופר כסיף: אני דורש פה, דבר ראשון, כפי שאמר חברי, חבר הכנסת סגלוביץ', להכניס את כל העסקים באילת לחוק הזה.

עופר כסיף: זה דבר אחד.

עופר כסיף: דבר שני, אני גם מצטרף אליו בדרישה שלא יהיו הבדיקות הנדרשות בחוק של 72 שעות לתושבי המקום.

עופר כסיף: והדבר השלישי, שאמרו קודמיי ברובם, לא לוותר על אפשרות ההרחבה לאזורים אחרים, כי על מה מדובר פה, מי שמסתכל בסעיף 12(א)?

עופר כסיף: מדובר על כך שהממשלה רשאית להרחיב, לא שהיא חייבת להרחיב.

עופר כסיף: מה הבעיה עם זה?

עופר כסיף: מה הבעיה עם זה?

עופר כסיף: איזו סיבה הגיונית יש להתנגדות?

עופר כסיף: תודה.

יעקב אשר: תודה.

תהלה פרידמן: אני חייבת לומר שאני מסכימה עם איילת.

תהלה פרידמן: עכשיו חייבים להעביר את זה.

תהלה פרידמן: אני יודעת שזאת עמדה לא פופולרית, שהמקום הזה נועד לאנשים שעד הסוף ובשם הצדק - - -

עופר כסיף: תאמיני לי שאני יודע מה זה לא להיות פופולרי.

תהלה פרידמן: אני היום בצד הלא פופולרי.

יעקב אשר: נפלה על הדוגמה הלא טובה היום.

תהלה פרידמן: לא אמרתי פופוליסטי.

תהלה פרידמן: אמרתי שהיום אני לוקחת את המקום הלא פופולרי, מצטרפת לאיילת ואומרת: תפסת מרובה – לא תפסת.

תהלה פרידמן: בואו נעביר את זה.

יואב סגלוביץ': רק מלונות?

יואב סגלוביץ': בלי עסקים?

תהלה פרידמן: לא.

תהלה פרידמן: קודם כול, היום אנחנו מצביעים - - -

יואב סגלוביץ': זה בלי עסקים, רבותיי.

יואב סגלוביץ': אל תתבלבלו, זה בלי עסקים.

תהלה פרידמן: הבנתי.

תהלה פרידמן: הבנתי.

תהלה פרידמן: אבל אני חושבת שאנחנו צריכים להצביע, להעביר את זה.

יעקב אשר: זה לא מדויק.

יואב סגלוביץ': זה בלי עסקים.

יעקב אשר: זה לא בלי עסקים.

מיקי לוי: אני מתבייש.

מיקי לוי: אני יכול להגיד לך שהבוקר התעוררתי ב-04:00 בזיעה קרה.

מיקי לוי: כל כך הייתי מבויש ממה שקרה אתמול.

מיקי לוי: יגיד לך עכשיו ראש העיר, שידבר אחרי, אני פשוט לא רוצה לקחת את הזמן כדי שזה יעבור, שהוא לא יכול לחזור בלי עסקים לאילת, לעירו.

מיקי לוי: הוא לא יכול לחזור, כי זה כל המעטפת של העיר.

מיקי לוי: והוא לא יכול לחזור לעיר שלו כאשר הוא מחייב את אותם אזרחים שגרים בעיר שלו, שיוצאים ל-20 שעות, הלוך-חזור, לבצע את הבדיקה הזאת.

מיקי לוי: זו בושה וחרפה.

מיקי לוי: כנראה שהגענו לתהום הכי גדולה שפעורה בכנסת הזאת באשמת הממשלה הרעה הזאת.

יעקב אשר: בבקשה, ראש העיר.

מאיר יצחק הלוי: בשונה מחבר הכנסת מיקי לוי אני לא התעוררתי, כי לא ישנתי.

מאיר יצחק הלוי: אני מודה שהיה לי אתמול יום מטלטל וערב מטלטל.

מאיר יצחק הלוי: אני מאוד מקווה שהמהלך שאתה מבצע, אדוני היושב-ראש, ביחד עם איתן, ביחד עם החברים, יוביל בסיכומם של יומיים לחקיקה.

מאיר יצחק הלוי: אני רוצה רק לתרום את תרומתי הצנועה, כי מאז אתמול בלילה ממליצים לי כולם לא לדבר.

מאיר יצחק הלוי: אני אגיד משהו בזהירות.

מאיר יצחק הלוי: יש מסמך, ואני אומר את זה בעיקר לאנשי הבריאות – יש מסמך שהוציא פרופ' גרוטו בתקופה הקודמת, אני מניח שאתם זוכרים אותה, שהחריג את העיר אילת, כשהיא לא הייתה אי, אלא קיבלה באותו זמן בערך 400,000-300,000 איש בחודש.

מאיר יצחק הלוי: זה מספרים מטורפים.

מאיר יצחק הלוי: יש מסמך שכתב פרופ' גרוטו, לא אנוכי, אני לא אפידמיולוג, אני עובד חינוך, והוא נתן מתווה ברמה העירונית לנושא המסעדות ולנושא האטרקציות.

מאיר יצחק הלוי: הוא כתב, עוד פעם אני חוזר, בסיטואציה שבה כל דיכפין ייתי וייכנס.

מאיר יצחק הלוי: בואו נזכור את זה.

מאיר יצחק הלוי: המתווה הזה נמצא פה, הוא שייך למשרד הבריאות, כולל מכתב שהוא כתב, אני אביא לך את זה, אדוני היושב-ראש, גם לחבר הכנסת יעקב מרגי, לשאילתה שמרגי הוציא לפרופ' גרוטו.

מאיר יצחק הלוי: דרך אגב, אני לא נעמד על רגליי האחוריות עכשיו, כי אני רוצה שנעבור לשלב הבא.

מאיר יצחק הלוי: אני ממליץ שנראה את המסמך הזה.

מאיר יצחק הלוי: יכול להיות שמה שהיה נכון בעת שהעיר הייתה פתוחה, נכון כפל כפליים כשהעיר היא אי שמכניס אליו רק אנשים בריאים.

מאיר יצחק הלוי: זה פשוט עומד כאן, כתוב, בצורה מאוד מאוד ברורה.

מאיר יצחק הלוי: זו הצעתי.

מאיר יצחק הלוי: אני חייב רק במשפט אחד לתקן, כי הצדק חייב להיאמר, את מה שאמר פה חבר הכנת אלי אבידר.

מאיר יצחק הלוי: בהחלטת הממשלה על 530 מיליון שקל שהתקבלה, אנחנו קיבלנו בסביבות 80 מיליון שקל עד היום.

מאיר יצחק הלוי: זה לא נכון שלא קיבלנו כסף.

מאיר יצחק הלוי: חשוב שאת הדברים האלה גם נאמר.

יעקב אשר: תודה רבה.

יעקב אשר: אחרון הדוברים או ראשון הדוברים כדי לדבר על החוק, איתן גינזבורג, יוזם החוק.

איתן גינזבורג: תודה רבה, אדוני היושב-ראש, אני מצטער על מה שקרה אתמול.

איתן גינזבורג: אני מצטרף להרבה מאוד מהתחושות של חברי הכנסת.

איתן גינזבורג: לא היינו צריכים להגיע למצב הזה, אבל משהגענו, אני מצטרף למי שאמר שצריך להתקדם קדימה.

איתן גינזבורג: ברור שהצעת החוק, כפי שניסחנו אותה במקור, היא החביבה עליי ביותר.

איתן גינזבורג: הייתי רוצה שהיא תעבור איך שהיא.

איתן גינזבורג: ברור שהממשלה גם הייתה רוצה שתעבור הצעת החוק כמו שהיא ניסחה אותה, אבל בסוף אנחנו מתכנסים לעולם של פשרות, וזה עולמה של הכנסת.

איתן גינזבורג: ולכן היום, אחרי כל מה שקרה, ואחרי כל מה שחווינו, וחבל שחווינו, לא היינו צריכים לחוות את זה, זו הייתה טעות לעשות את זה, אבל אנחנו כבר אחרי אתמול, אני מציע, ידידי יואב, על אף הדברים שאמרת, ואני מזדהה עם הרבה מהדברים שאמרת, בעת הזאת ניצבים בפנינו יותר מ-70,000 איש, גם באילת, גם בים המלח-עין בוקק, שמחכים למזור.

איתן גינזבורג: ברור שאפשר לעשות פה חוק יותר מושלם.

איתן גינזבורג: כנראה שבעולם שאנחנו נמצאים בו צריך להגיע לפשרות, גם כשאנחנו לא אוהבים אותן.

איתן גינזבורג: אני רוצה להתייחס לכל הנושא של פתיחת המעטפת, כמו שקורא לה "ראש העיר", שזה המסחר.

איתן גינזבורג: בהצעת החוק של הוועדה אמרנו שהממשלה תקבע בתקנות הקלות להגבלות בעניינים כמו שפירטנו אותם, בשים לב לצורך לאפשר פעילות תיירותית באזור, לצורך מניעת הדבקה בנגיף הקורונה בקרב הציבור, ודיברנו על פתיחת מתקני ספורט, גינות, גני שעשועים, חופים, פארקים וכיו"ב במרחב הציבורי, פתיחה של עסקים וקיום אירועים.

איתן גינזבורג: מה שקרוי "בין סעיפים 6 ל-12".

איתן גינזבורג: בהסתייגות, בהצעה שמציע שר הבריאות, ואני תמכתי בהצעה הזאת, תמכתי בנוסח שהוועדה הציעה, בנוסח שהציע שר הבריאות, הוא מציע: "אין בהוראות סימן זה כדי לגרוע מסמכות הממשלה לפי סעיף 4 להתקין בתקנות כאמור בסעיפים 6 עד 12 הוראות ייחודיות לאזור תיירות מיוחד, ובכלל זה הוראות מקלות מההוראות לפי סימן זה" - -

יעקב אשר: איתן, תנהל את הישיבה.

איתן גינזבורג: - - רוצה לומר שבסוף יש פה עניין של סמנטיקה ניסוחית.

איתן גינזבורג: אני מעדיף את הנוסח שלנו - -

קארין אלהרר: זה לא סמנטי.

איתן גינזבורג: - - אבל הנוסח של שר הבריאות מאפשר באותה מידה את הסמכות לממשלה לפתוח עסקים, אטרקציות, מסחר, מתקני ספורט, גינות, גני שעשועים, חופים, פארקים, בהחלטה ובתקנות בדיוק באותה דרך.

איתן גינזבורג: אנחנו פירטנו, הם מבקשים יותר רחב.

איתן גינזבורג: אפשר להתווכח מי יותר צודק, ואני לא מדבר עכשיו על פופולריות, אני מדבר על צדק.

איתן גינזבורג: אפשר להיות נורא צודקים ולהגיע לשום מקום, ואפשר להתפשר ולהגיע לאותה מטרה - - -

קארין אלהרר: זה לא סמנטיקה.

יואב סגלוביץ': תחליטו להצביע, זה ייגמר הרגע.

עופר כסיף: איתן, זה אתם, זה תלוי בכם.

יואב סגלוביץ': איתן, זה תלוי בכם.

יואב סגלוביץ': אתם תלכו עם מה שאתם מאמינים בו, זה נגמר.

עופר כסיף: זה תלוי בכם.

עופר כסיף: אתם לא נתונים פה לגורם אחר.

איתן גינזבורג: אתם עולים על עץ, אתם גם לא מקשיבים.

איתן גינזבורג: אין הבדל גדול.

קארין אלהרר: יש.

איתן גינזבורג: אני עכשיו מדבר, וזאת זכותי, אז תתנו לי לדבר, במקרה אני גם מנהל את הישיבה.

קארין אלהרר: אני מתקנת אותך.

איתן גינזבורג: אז אל תתקני אותי.

איתן גינזבורג: זו דעתי, לא דעתך.

איתן גינזבורג: את דעתך שמענו.

קארין אלהרר: זה לא עניין של דעה.

איתן גינזבורג: לדעתי אין הבדל גדול בין הנוסח שהציעה הוועדה לבין הנוסח שהציע שר הבריאות.

איתן גינזבורג: בסוף, בתכלית הסעיף הזה, התכלית הזאת מתקיימת בשני הסעיפים.

איתן גינזבורג: פה יש פירוט של מה יכול להיפתח ופה יש אפשרות רחבה יותר ומתן סמכות לממשלה לפתוח את זה.

איתן גינזבורג: נראה לי שההתעקשות על הנוסח כמו שאנחנו רצינו, ואני תומך בנוסח הזה, יכול לתקוע את החוק, ונראה לי שבעת הזאת נכון יותר לקדם את הצעת החוק, כדי שנוכל להעביר אותה היום או לכל המאוחר מחר - -

קארין אלהרר: אבל יש לך רוב, איתן.

איתן גינזבורג: - - יואב, אני מבין את הרצון, אני גם מבין את האירוע החוקתי, אני לא מזלזל בו לרגע, אבל מרגע שעברנו אותו, אם אנחנו רוצים באמת, זה באמת הוויכוח שבין חכם לצדק.

איתן גינזבורג: אם רוצים להיות חכמים ביום הזה ולאפשר לראש עיריית אילת לקחת את המטוס הראשון ולחזור לעיר שלו עם בשורה לתושביו, צריך להעביר את החוק הזה עם פשרות שנעשה כאן.

איתן גינזבורג: ולכן אני מבקש מכם להצטרף לדבר הזה, לבלוע את הרוק.

איתן גינזבורג: אין פה ויתור מהותי או אידיאולוגי, אני אומר לכם.

איתן גינזבורג: אם היה פה משהו שהיה פוגע בעיר אילת או ביכולת שלה להתקיים, לא הייתי תומך בזה.

איתן גינזבורג: מרגע שקראתי את שני הנוסחים, והרגע קראתי לכם בשידור חי את הנוסחים, אפשר להתרשם שהפער הוא לא גדול ואפשר להתקדם קדימה עם הדבר הזה.

קארין אלהרר: אדוני היועץ המשפטי, אפשר להסביר לו?

איתן גינזבורג: לגבי אזורים אחרים - - -

קארין אלהרר: תסביר לו את ההבדל.

קארין אלהרר: הוא לא הבין את ההבדל.

איתן גינזבורג: לא אמרתי שהם זהים, אמרתי שאין הבדל גדול.

קארין אלהרר: יש הבדל.

קארין אלהרר: יש הבדל.

איתן גינזבורג: אוקיי.

איתן גינזבורג: אני יכול לשאת את דבריי בלי שתפריעי לי?

קארין אלהרר: רק תהיה מדויק.

איתן גינזבורג: זו בקשה גדולה?

איתן גינזבורג: זו בקשה גדולה?

קארין אלהרר: איתן, אל תטיף לי.

איתן גינזבורג: אני לא אטיף לך, תתני לי לדבר.

איתן גינזבורג: תתני לי לדבר ואל תפריע לי.

קארין אלהרר: - - -

איתן גינזבורג: אל תפריעי לי.

איתן גינזבורג: פשוט אל תפריעי לי.

איתן גינזבורג: בצעקות זה יותר טוב?

קארין אלהרר: אתה לא עושה עליי רושם.

איתן גינזבורג: אני לא מנסה להרשים אותך, אני מבקש שתתני לי רשות דיבור בלי שתפריעי.

קארין אלהרר: בסדר, אבל אל תגיד סתם דברים.

יעקב אשר: מה קרה?

עופר כסיף: אי-אפשר בלעדיך, יעקב...

יעקב אשר: תן לי את זה בכתב.

קארין אלהרר: הממשלה כבר לא בתמונה.

קארין אלהרר: יש רוב.

קארין אלהרר: למה אתם רוצים הצעה פחות טובה?

יעקב אשר: גברתי, תקשיבי אליי.

יעקב אשר: אני לא רוצה כרגע להיכנס לפרטים.

יעקב אשר: אני מציע - - -

יואב סגלוביץ': אפשר - - -

יעקב אשר: סליחה, תנו לי רגע להשלים משפט.

יעקב אשר: דקה, חבר'ה.

יעקב אשר: תיכף היועץ המשפטי יציג את זה.

יעקב אשר: אנחנו משתמשים בפלטפורמה של הצעת החוק הפרטית, המלצה של הוועדה, וזה הנוסח שמופיע בפניכם, הנוסח של הוועדה, מה שהוצבע עליו שלשום.

גור בליי: מה שעלה אתמול.

גור בליי: היה אתמול במליאה ואושר בשבוע שעבר.

יעקב אשר: מה שעלה במליאה, אבל מה שאושר בשבוע שעבר בוועדה.

יעקב אשר: סליחה, נכון.

יעקב אשר: מה שכבר אושר ביום רביעי והונח על שולחן הכנסת ביום רביעי.

יעקב אשר: ואני אדגיש את זה 200 פעמים למי ששוכח.

יעקב אשר: ביום רביעי זה כבר היה על שולחן הכנסת.

יעקב אשר: אנחנו נעביר את הקריאה הראשונה, לאחר מכן צריכה להיות קריאה שנייה ושלישית, נשמע גם את עמדת הממשלה.

יעקב אשר: יואב, אני אומר לך - - -

יואב סגלוביץ': שמעתי את עמדת הממשלה.

יעקב אשר: תקשיב, אני לא אומר עכשיו שום דבר.

יעקב אשר: כמו שאני לא אוהב שאומרים לי מה תהיה התוצאה, מה יהיה מזג האוויר וכל זה, גם אני לא הולך להגיד שום דבר עכשיו, אנחנו עושים מבחינתנו את מה שאנחנו צריכים לעשות.

יעקב אשר: אני לא יודע, כל ההמלצות לפשרות כאלה ואחרות שאומרים אנשים, אלה המלצות שטוב להגיד אותן בחדר, לא צריך להגיד אותן בוועדה לדעתי, אבל זה גם בסדר.

יעקב אשר: אנחנו הגענו למסקנה, והגענו למסקנה משותפת – לא הגענו למסקנה, לרגע אחד לא ירדנו מהמסקנה הזאת – אני חושב שאנחנו נעשה קודם כול את הצעד הזה היום, נעביר את הקריאה הראשונה, וחבל על הזמן, שלא ניכנס תיכף לבעיית זמן עם המליאה הבאה.

יעקב אשר: אמר איתן מילה אחת שאני מסכים איתה במיליון אחוז: הבניין הזה, הכנסת והעבודה שלנו בכנסת וגם בממשלה זה עניין גם של פשרות.

יעקב אשר: זה נכון, אבל אני חושב שהפשרות לא צריכות להיות רק של הכנסת, הן צריכות להיות גם של משרדי הממשלה.

יעקב אשר: אני מגיע בידיים נקיות, כמו שהגעתי בפעם הקודמת, ולא הגעתי לבד, כי קיבלתי רוח קדמית מחברי הוועדה, כולם אגב, קואליציה ואופוזיציה, ליכוד, כחול-לבן, יש עתיד והרשימה המשותפת.

יעקב אשר: לא הייתי מוליך לבד תיקונים שלי, עשינו את זה ביחד.

יעקב אשר: תאמינו לי, היו לי 1,000 רעיונות לתיקונים, ולכם היו רעיונות מצוינים לתיקונים.

יעקב אשר: אנחנו כרגע נמצאים בנוסח מסוים, הוא הבסיס.

יעקב אשר: על הבסיס הזה יכול להיות שיתנהלו משאים-ומתנים.

יעקב אשר: בכל מקרה אני מבטיח לכם דבר אחד, תהיה פה שקיפות.

יעקב אשר: סתם ככה, כדי שנבין כולנו.

יעקב אשר: אני לא רוצה לומר את זה, אבל אתם מאלצים אותי לומר את זה.

יעקב אשר: בסופו של דבר יש רוב, אין רוב, אני לא יודע למה יש רוב ולמה אין רוב, ואני לא יודע מה קורה כשממשלה עוצרת.

יעקב אשר: ראינו אתמול.

יעקב אשר: אני אומר לכם את האמת: אני לא האמנתי, צריך אומץ בשביל לעשות את הדבר הזה.

יעקב אשר: זה לא בא מאומץ אגב, זה לא אומץ.

יעקב אשר: לדעתי זה איזו פינה, אבל אני לא רוצה להיכנס לזה עכשיו.

יעקב אשר: אני לא חשבתי שזה יקרה, אני לא חושב שזה ראוי מה שקרה, אבל עדיין פנינו לעזור לעיר, ואנחנו את זה משתדלים לעשות, ונעשה את זה בידיים נקיות.

יעקב אשר: ואם יהיה מישהו שירצה למנוע את זה, והוא ימנע את זה בסוף, שייקח את זה על עצמו.

יעקב אשר: לכן אני אומר: בואו נעצור כאן.

יעקב אשר: כי הרי אתם תענו לאיתן ותענו לי - -

יואב סגלוביץ': לא.

יואב סגלוביץ': אני לא עונה, אני רוצה לשאול.

יעקב אשר: - - אתם תשאלו אותי, ואני אצטרך לענות לך.

יואב סגלוביץ': אין ברירה.

יואב סגלוביץ': אנחנו לא נמצאים בתהליך רגיל.

יואב סגלוביץ': אפשר לשאול - - -

יעקב אשר: אני מכבד, אתה יודע.

יעקב אשר: אצלי בוועדה אני נותן לדבר.

יעקב אשר: בבקשה.

יואב סגלוביץ': השאלה שאני שאלתי, ואני חוזר עליה, דווקא בגלל הדברים של איתן.

יואב סגלוביץ': אם אנחנו איזה תפאורה לאיזה דיל פוליטי, תגידו לי עכשיו - -

קארין אלהרר: התשובה היא כן.

יעקב אשר: למה?

יואב סגלוביץ': - - מדוע?

יואב סגלוביץ': בואו ניכנס עכשיו למליאה, תגמרו את העניין הזה.

יואב סגלוביץ': לא צריך, לא את חוות דעתי, לא את עקרונותיי, לא צריך שום דבר.

יואב סגלוביץ': צריך רק לרצות כרגע את יולי אדלשטיין, אם תגידו לי שזה המצב.

יואב סגלוביץ': מדוע אני אומר?

יואב סגלוביץ': כי אני חוזר על מה שאמרתי קודם:

יואב סגלוביץ': אני לא רוצה פחות לעזור לעיר אילת, לא ממך, לא מאיתן ולא מאף אחד אחר, רק אל תשימו את הקוף הזה עליי.

יואב סגלוביץ': לקוף הזה קוראים "ממשלת ישראל".

יואב סגלוביץ': ואחרי שאמרתי שהקוף הזה הוא ממשלת ישראל, בואו נראה איך לתקן.

יואב סגלוביץ': אחת משתיים, אתה אמרת אתמול בדיון במליאה.

יואב סגלוביץ': אתה אמרת: יש מקום ויש תפקיד לכנסת - -

יעקב אשר: נכון.

יואב סגלוביץ': - - והוא לא מהמקום לעשות פוזה עכשיו על מישהו ושתושבי אילת יסבלו, אבל זו הצעת חוק פרטית, ואנחנו רוצים לקדם הצעת חוק פרטית, ואנחנו מאמינים בה, וכן יש רוב בכנסת.

יואב סגלוביץ': הכנסת היא הריבון ואנחנו יכולים להעביר את הצעת החוק הזאת ויכולים לתקן אותה.

יואב סגלוביץ': ואם איתן אומר לי, ואני מוכן להתווכח על זה או לקבל את זה, לא משנה – יגיד לי: תשמע יואב, לא הבנת טוב את הסעיף, ונציג היועץ המשפטי לממשלה יגיד לי: תקשיב יואב, לא הבנת טוב את הסעיף, איך שהצעת החוק הזאת עוברת, העסקים באילת נפתחים, אני מוריד את הראש.

יואב סגלוביץ': אני יודע שזה לא נכון, כי שאלתי את השאלה הזאת, ואני אגיד שזה לא נכון גם לגבי המעבר החופשי של תושבי אילת - - -

איתן גינזבורג: מה שאתה מציע זה הסתייגות שלך, זו לא הסתייגות שלי - - -

יואב סגלוביץ': תן לי לסיים.

יואב סגלוביץ': אם אנחנו פותחים דיון, תגידו לי: יואב, הצעת החוק הזאת היא רק לפתוח את המלונות, ועל זה אנחנו הולכים, תגידו את זה בקול רם וברור, ואני אגיד לכם על מה אני אצביע.

יעקב אשר: יואב, אני - - -

יואב סגלוביץ': תן לי רק להשלים.

יואב סגלוביץ': מותר להשלים את המשפטים האלה אחרי הטירוף שהיה פה אתמול.

יואב סגלוביץ': נציג היועץ המשפטי היום יגיד לי שאפשר לפתוח את כל העסקים באילת, איתן, אני איתך לגמרי.

יואב סגלוביץ': איך שאני קורא את הסעיף, זה לא ככה.

יואב סגלוביץ': עם כל הכבוד לממשלה, אני לא עובד בממשלה, ואיתן, גם אתה לא, גם תהלה לא וגם לא ראש עיריית אילת.

איתן גינזבורג: גם בהצעת החוק של הוועדה זה לא נפתח באופן - - -

יואב סגלוביץ': זה זמן לעשות את הדבר הנכון - - -

איתן גינזבורג: רגע, תהיה הגון ותגיד את זה, יואב.

יואב סגלוביץ': לא הפרעתי לך.

איתן גינזבורג: גם בהצעת החוק של הוועדה זה לא נפתח כמו שאתה רוצה.

יעקב אשר: זה לא מופיע בהצעת החוק.

יואב סגלוביץ': איתן, לא הפרעתי לך.

איתן גינזבורג: תגיד את האמת, הגשת הסתייגות על הוועדה.

יואב סגלוביץ': נכון.

איתן גינזבורג: אז תגיד את זה.

יעקב אשר: איתן.

יעקב אשר: יואב, תן לי לענות.

יואב סגלוביץ': אם אני סטטיסט בהצגה שבתוך הקואליציה, שכחול-לבן לא יתנגשו עם הליכוד וכולם יתחבקו אחר כך ויגידו: מאיר, איזה יופי, באים לביקור בעיר לגזור סרט, תבואו על הברכה.

יואב סגלוביץ': אני אסע לאילת בלעדיכם.

יעקב אשר: קודם כול, אתה לא סטטיסט.

יעקב אשר: אתה לא עושה קולות של סטטיסט.

יעקב אשר: זה אחד.

יעקב אשר: ואני גם לא רוצה שתהיה סטטיסט.

קארין אלהרר: - - -

יעקב אשר: לא יכול להיות כשאני מתחיל משפט, רוצחים אותי באוויר.

יעקב אשר: זה קשה לי מאוד.

יעקב אשר: באמת.

יעקב אשר: אני בא עייף מאוד הביתה - -

קארין אלהרר: יעקב, אתה רוצה לדבר על הבעיות שלנו?

יעקב אשר: - - אחר כך אני מאחר בחמש דקות, אז אבידר כבר קופץ.

יעקב אשר: תקשיבו, חברים יקרים, יואב, בנוסח של הוועדה, מה שאמר לך איתן, הוא צודק.

יעקב אשר: בנוסח של הוועדה שיש כרגע הוא נוסח של פשרה.

יעקב אשר: אתה הסתייגת עליו, אבל הסתייגת על הוועדה, לא על משרד הבריאות.

יואב סגלוביץ': לקראת שנייה שלישית אנחנו נתקן את זה?

יעקב אשר: רגע.

יעקב אשר: דקה.

יואב סגלוביץ': זה יצטרך לחזור לוועדה.

יעקב אשר: תן לי.

יעקב אשר: תרבות הדיבור – איפה אנחנו?

יעקב אשר: חבר'ה, תנו לי.

יעקב אשר: זה קשה.

יעקב אשר: באמת קשה לי.

יעקב אשר: אתה הסתייגת על זה, ומותר לך.

יעקב אשר: זה התפקיד שלך, ועמדת על זה שזה יהיה.

יעקב אשר: אגב, גם שמעתי את הסיפור שסיפרת קודם על השיחה שלך עם השר, ועל זה שהסכמתם להוריד את ההסתייגות, ואני רואה בזה דבר אבירי ונכון.

יעקב אשר: ואיך אומרים?

יעקב אשר: טוב שידעו על זה.

יעקב אשר: אבל אני אומר עוד דבר, הבסיס מבחינתי, ואמרתי את זה בהתחלה, זה החלטת הוועדה.

יעקב אשר: אני לא יודע להתחייב לך על שום דבר, מה יהיה או לא יהיה.

יעקב אשר: אם אתה שואל אם יש דיל פוליטי, שנסגר משהו, ואנחנו רק עושים עכשיו הצגה – לא.

יעקב אשר: אני רק מודיע לך דבר אחד, שיש רצון של כולנו, אגב הרצון שלי היה גם קודם, להגיע להסכמות.

יעקב אשר: ידענו לעשות את זה.

יעקב אשר: בכל ועדה יודעים לעשות את זה.

יעקב אשר: יודעים לעשות את זה.

יעקב אשר: השר ישראל כץ הוא לא איש מספיק חזק, והוא לא ידע להגיע להסכמות עם חברים בוועדת הכספים לא רק עם יושב-ראש ועדת הכספים?

יעקב אשר: סמוטריץ', הגעת לבקר אותנו?

בצלאל סמוטריץ': בהתחלה היה קשה לשר האוצר לעשות את זה, ואחר כך הוא למד שכדאי לו.

יעקב אשר: והוא למד מהר, ועשה את זה לא רע, ומגיע לוועדה ורואה שאלות או בקשות כאלה ואחרות של חברי הכנסת, זה גם מימינה, ואפילו מהרשימה המשותפת, משני הקצוות, וגם באמצע.

יעקב אשר: זו ההתנהלות בעניין של פשרות, אמר איתן ואני מקבל את זה במאה אחוז.

קארין אלהרר: עוד פעם מימון?

יעקב אשר: - - הוא הלך בינתיים למלכיאלי, אז אני יכול להגיד: נציג דגל התורה באילת, ואני גאה שיש לנו נציגים שם.

יעקב אשר: יש תנועה של אנשים יראי שמים שנמצאים שם, מסורתיים, אנשים שמחוברים לדגל התורה, אבל בוא נאמר, זה לא עוזר לפריימריז שלי, אבל הלכתי עם זה והלכנו ביושר.

יעקב אשר: ויעידו גם פקידי הממשלה שיושבים כאן.

יעקב אשר: גם בהצעות שלא הייתה הסכמה של משרד הבריאות, אמרתי להם וביקשתי מהיועץ המשפטי לומר להם שיתקנו כאילו יש הסכמה, כדי שגם אם אני מביא נוסח שיהיה הכי מרוכך – ונכון, בחלק של האטרקציות, העסקים והדברים האלה, יואב, זה מרוכך – זה לא אבסולוטי, אבל הוא מתווה דרך.

יעקב אשר: כתוב שהממשלה תקבע.

יעקב אשר: זאת אומרת, שהיא צריכה לקבוע.

יעקב אשר: לא קבענו לה כמה היא תקבע, אבל היא תקבע, היא צריכה לקבוע, זה באותו תהליך.

יעקב אשר: הם יכולים לא לעשות הרבה דברים.

יעקב אשר: האויב של הטוב הוא הטוב ביותר, גם עכשיו.

איתן גינזבורג: כל סיעות הבית.

יעקב אשר: - - היא הרבה יותר מיטיבה עם תושבי אילת.

יעקב אשר: הלוואי שהיינו יכולים להעביר אותה, היא יותר טובה אפילו משל הוועדה, אבל אנחנו חיים בעולם של המצוי ולאו דווקא של הרצוי.

עופר כסיף: שאלה.

יעקב אשר: לכן אני מבקש לפני השאלה, ואני אתן לך לשאול, רק אני מבקש בשמי ובשמכם עצמכם, שלא נצטער אחר כך.

יעקב אשר: אנחנו עושים הרבה פעולות, בסוף אנחנו מצטערים עליהן, במיוחד דברים טכניים.

יעקב אשר: אם תיכף ניכנס לזמן של הדיון על בחריין, אנחנו חייבים לסגור פה את המקום.

יעקב אשר: אני לא יודע, אני יודע דבר אחד, עשינו, גמרנו, הלכנו קדימה.

יעקב אשר: נראה איפה הפתרון הבא.

בצלאל סמוטריץ': הכי נכון להעביר עכשיו בקריאה ראשונה, ולפני הקריאה השנייה והשלישית יהיה המשך דיון על הכול.

יעקב אשר: בדיוק.

יעקב אשר: זאת הכוונה.

עופר כסיף: יואב שואל אם נגיע לשם כסטטיסטים של הצגה פה או לא.

יעקב אשר: תקשיב רגע, האחרון מבין יושבי-ראש הוועדות שיכולים להגיד עליו - -

עופר כסיף: לא עליך.

יעקב אשר: - - שמתייחס, לא משנה למי, אופוזיציה או קואליציה, כסטטיסטים, זה אני.

יעקב אשר: אני לא מתייחס אליכם ככה, אבל הרבה פעמים, לא פעם, לא פעמיים, בסוף יש רוב.

יעקב אשר: יש לפעמים גם גיוס קואליציוני, אתם מכירים את המגייסים, מכירים את הכול.

יעקב אשר: חברים, אנחנו בכנסת, אנחנו לא בבית מרקחת, ואני לא עם לבוש סטרילי.

יעקב אשר: אנחנו באנו לעבוד, אנחנו רוצים לעבוד, אנחנו נעבוד, אנחנו נביא את הדברים, עד הקווים האדומים, ולכן אני אומר:

יעקב אשר: אני אלך עם פשרות עד כמה שאני יכול, אני מצפה ממשרד הבריאות שילך עם פשרות.

יעקב אשר: אף אחד פה הוא לא אדון הארץ, ויאללה, לעבודה.

יעקב אשר: אתה רוצה בכל זאת שאלה?

עופר כסיף: כן, אני רוצה שאלה.

עופר כסיף: נכון שמה שאמרת טוב וטוב מאוד וכן הלאה, אבל גם אחד מהשיקולים המרכזיים שלנו זה ההיגיון האפידמיולוגי.

עופר כסיף: אם פרופ' גרוטו, כמו שאמר ראש העירייה קודם, וקראתי את המסמך – אם פרופ' גרוטו כתב בעצמו ביולי שיש מקום לפתוח עסקים בנוסף למלונות, מבחינה אפידמיולוגית, מהו הרציונל בהתנגדות לזה?

עופר כסיף: עזוב עכשיו את העניין של רוב ומיעוט, וכבר נאמרו הדברים, ואני לא אחזור על זה סתם.

עופר כסיף: אפידמיולוגית.

יעקב אשר: רק על מה שאתה אומר עכשיו, הדיון האפידמיולוגי הזה, ונבדוק את המסמך הזה עוד פעם והכול, בואו ניקח כמה ימים ונתחיל לעבוד על זה.

יעקב אשר: אני לא שם.

יעקב אשר: חברים, אני מבקש מכם כולכם, אבל כולם, אופוזיציה וקואליציה כאחד, מרגע זה אנחנו מתחילים את החקיקה.

יעקב אשר: אני מבקש מהיועץ המשפטי להקריא, להציג, להסביר לנו בקצירת העומר, כי אנחנו מכירים.

יעקב אשר: אגב, אני אומר לפרוטוקול: אנחנו לא הולכים לקיים פה דיון רחב על הדברים, כי קיימנו על זה דיון וַאחַד רחב, והבאנו משהו נכון, מתוקן, משויף היטב.

יעקב אשר: ולכן אנחנו כרגע ניתן ליועץ המשפטי ברצף לתת דברי הסבר ולהקריא, ולאחר מכן נצביע, והשם יעזור בהמשך.

גור בליי: רק למקם אותנו מבחינה פרוצדורלית, אז אתמול שר הבריאות בשם הממשלה הפעיל את סעיף 95 לתקנון הכנסת, שמאפשר לממשלה לחזור בה מהצעת החוק הממשלתית.

גור בליי: בעקבות החזרה מהצעת החוק הממשלתית, מה שקרה שהמיזוג של הצעת החוק הממשלתית עם הצעת החוק הפרטית של חבר הכנסת גינזבורג וקבוצה של חברי הכנסת, יראו את זה כאילו שלא היה מיזוג, ואז לפי סעיף 84(ה) לתקנון הכנסת יראו את הצעת החוק שמוזגה, את הפרטית, כאילו הגיעה לשלב החקיקה שלפני המיזוג.

גור בליי: זאת אומרת, הצעת החוק הפרטית נפרדה מהצעת החוק הממשלתית, וממשיכים לדון בהצעת החוק הפרטית כאילו לא היה מיזוג, בהכנה לקריאה ראשונה.

גור בליי: זה המקום שאנחנו נמצאים מבחינה פרוצדורלית.

גור בליי: לבקשת יוזם הצעת החוק, חבר הכנסת גינזבורג ויושב-ראש הוועדה, הנוסח של הצעת החוק הפרטית של חבר הכנסת גינזבורג שונה, ועכשיו הצעת החוק הפרטית זהה לנוסח שהוועדה אישרה בשבוע שעבר, בכפוף לשינויים של לוח תיקונים, ושינויי טעויות קטנות שנעשו.

גור בליי: לכן הנוסח של הצעת החוק הפרטית, שמונחת בפניכם כעת, זה בדיוק הנוסח של הצעת החוק הממוזגת שהוועדה אישרה ביום רביעי שעבר.

גור בליי: מה שאני מציע שנעשה, בגלל שהיה דיון נרחב עליה, לא נקיים פה דיון, כמו שאמר היושב-ראש, על כל סעיף וסעיף, אני אקרא את הצעת החוק, ואחרי זה אני אזכיר רק בכמה נקודות עיקריות מה יש לנו פה, עם דגש מיוחד על השינויים שהוועדה הכניסה ושהם שנויים במחלוקת - -

יעקב אשר: סע קדימה.

גור בליי: - - וגם לחדד כמה דברים שהיו פה לגבי הנושא של מה הוועדה החליטה לגבי פתיחה של אטרקציות, כי היו על זה כל מיני מחלוקות.

גור בליי: הצעת חוק סמכויות מיוחדות להתמודדות עם נגיף הקורונה החדש (הוראת שעה) (תיקון מס'...) – 3 כנראה – (אזור תיירות מיוחד), התשפ"א–2020 זה הבדיקת PCR.

גור בליי: כמו שאמרתי, אנחנו לא מסבירים עכשיו את כל הסעיפים בפרוטרוט - - -

בצלאל סמוטריץ': בלי שהיית מקריא, לא - - -

יעקב אשר: קראנו בשבילך, כי אתה בפעם הראשונה בא לפה על החוק הזה.

בצלאל סמוטריץ': כולם הרי יודעים כבר בעל פה.

בצלאל סמוטריץ': תודה.

בצלאל סמוטריץ': זו הדרך להגיד תודה, גור.

יעקב אשר: זו דרך מוזרה קצת, אבל היא גם מתקבלת.

יעקב אשר: תבוא לפה יותר, אתה עושה לנו מעניין קצת.

בצלאל סמוטריץ': זה מאוד מעניין שהתפיסה התכליתית של המשפט עוד לא הגיעה לשאלת ההקראות המתישות האלה של החוקים.

יעקב אשר: הכול אתם רוצים להשמיד?

יעקב אשר: משהו תשאירו.

יעקב אשר: זה דבר שהייתי משאיר.

גור בליי: בשבילך עשיתי בגישה יותר פורמליסטית, דווקא לא תכליתית.

בצלאל סמוטריץ': איתן, אתה ועדת הכנסת, תקן את התקנון כך שאפשר יהיה לומר לפרוטוקול שהנוסח הונח בפני חברי הכנסת, נשלח להם 48 שעות לפני, הם מכירים אותו, ועכשיו בואו נדון בו.

עמית הלוי: בגלל התכליתיות, לא אכפת להם שתישאר ההקראה.

איתן גינזבורג: מילא לקרוא את הצעת החוק, לקרוא 9,000 הסתייגויות להצעת החוק.

איתן גינזבורג: זה נראה לי הרבה יותר משמעותי.

איתן גינזבורג: צריך לקרוא מהראשון ועד האחרון שבהם.

יעקב אשר: אבל על זה סמוטריץ' לא יוותר.

בצלאל סמוטריץ': זה תלוי.

בצלאל סמוטריץ': אם אני באופוזיציה, אני לא אוותר.

איתן גינזבורג: הצלקות טרם הגלידו.

איתן גינזבורג: אגב, זה לא היה 9,000, זה היה 11,000.

גור בליי: עכשיו בכל זאת אני אגיד כמה מילים.

גור בליי: לא נחזור עם הסברים מפורטים סעיף אחרי סעיף, כי הדברים האלה נדונו באריכות.

גור בליי: זו הצעה, שוב כמו שאמרתי, בכפוף לתיקון של טעויות שהיו בלוח התיקונים.

גור בליי: זו ההצעה שהוועדה אישרה ביום רביעי שעבר, ודנה בה ארוכות במהלך שבוע שעבר, שני, שלישי ורביעי.

גור בליי: אני כן אחזור על עיקרי הדברים, מעבר למה שכבר הוסבר באריכות בשבוע שעבר, שהוועדה דנה סעיף סעיף.

גור בליי: הצעת החוק מאפשרת לממשלה בנוסח שהוקרא – נותנת סמכות לממשלה להכריז על אזורי תיירות מיוחדים, על איים תיירותיים.

גור בליי: שוב, היא לא מחייבת את הממשלה, היא רק נותנת לה את הסמכות לעשות את זה, כשהיא יכולה לעשות את זה באילת ובעין בוקק.

גור בליי: הוועדה עמדה על כך שזה יהיה גם באזורים נוספים, אבל - - -

יעקב אשר: לא.

יעקב אשר: אני מתקן.

יעקב אשר: היא לא עמדה על כך שזה יהיה גם באזורים נוספים - -

גור בליי: האפשרות.

יעקב אשר: - - היא עמדה על כך שייבחן אם יש אזורים נוספים שיכולים להיות.

אלי אבידר: שלא נצטרך לעשות חוק נוסף לטבריה וחוק נוסף לנצרת ולעכו.

גור בליי: אמרתי, בכל מקרה החוק הוא חוק מסמיך, הוא לא מחייב.

גור בליי: הממשלה על פי החוק רשאית באילת, בים המלח ובכל אזור אחר בארץ להכריז על אזור תיירות מיוחד, אם האזורים האלה עומדים בקריטריונים שמפורטים פה, אבל זה גם נכון, והתייחסו לזה נציגי הממשלה במהלך הדיונים, שאם היא עומדת בכל הקריטריונים, היא תכריז באזורים האלה על אזור תיירות מיוחד, כאשר הקריטריונים היו קריטריונים שמדברים על זה שמדובר באזור ירוק, שיש בדיקות מיידיות - -

יעקב אשר: לא ניכנס לזה.

יעקב אשר: עזוב.

יעקב אשר: גור.

גור בליי: אני לא מפרט את כולם.

גור בליי: - - שיש יכולת לנטר נכנסים, שהתועלת עולה על הסיכון לתחלואה, שהאזור מתבסס על תיירות וכו'.

גור בליי: שאר הדברים מופיעים בפניכם.

גור בליי: דבר נוסף שיש פה זה הפתיחה האוטומטית שגלומה בהכרזה על אזור תיירות מיוחד, שהיא רק לגבי מלונות עם בתי אוכל, בריכה ובתי תפילה.

גור בליי: הנוסח שאישרה הוועדה לעניין פתיחה של דברים נוספים היא עמדת ביניים, היא עמדה באמצע, בין העמדה שאומרת בהצעת החוק הממשלתית שהממשלה רשאית לעשות את זה – היא רשאית כן והיא רשאית לא.

גור בליי: הממשלה יכולה גם לא לפתוח שום דבר נוסף והיא יכולה לפתוח.

גור בליי: אין חיוב בהצעת החוק הממשלתית.

גור בליי: בכמה מההסתייגויות היה חיוב, זאת אומרת, כמו שאתם פותחים מלונות, אתם חייבים גם לפתוח X, Y, Z – לבין הצעת החוק שאושרה בוועדה ושעכשיו מונחת בפניכם, שמחייבת את הממשלה לבחון את האפשרות להתקין תקנות.

גור בליי: היא צריכה לעבור על כל הדברים שמנויים פה ולבדוק האם היא יכולה לקבוע בתקנות, שוב, בשים לב לצורך לאפשר פעילות מצד אחד והצורך למנוע הדבקה מצד שני, ובהתחשב בהגבלות שמנויות בסעיף 12ד, זאת אומרת, ההגבלות על הכניסה למקום.

גור בליי: כן מחייבים אותה לשקול את ההקלות, זה לא רשאית, אלא היא תקבע בתקנות הקלות, אבל כן יש לה אפשרות להגיד: בתחום הזה, אם אני קובעת הקלות, יש סיכון יותר מדי גדול לתחלואה, ולכן אני לא אאפשר.

איל זנדברג: חשוב רק להבין, כשאתה אומר את המילים "הממשלה תקבע", תהיה רשות לקבוע?

גור בליי: לא, חובה.

איל זנדברג: כרגע אמרת שיש שיקול דעת.

איל זנדברג: אני רוצה לחדד את ההבנה של הטקסט.

שי סומך: יש שיקול לקבוע את היקף ההקלות.

גור בליי: יש לה שיקול דעת.

גור בליי: היא צריכה לבוא ולבחון כל אחד מהם, את האיזון בין השיקולים.

איל זנדברג: היא רשאית לא לקבוע הקלות בכלל?

איל זנדברג: אני מנסה להבין מה משתקף מהנוסח שלך, ברמה הכי לשונית.

גור בליי: ברמה הלשונית – אם היא תמצא שבכל הפרמטרים האלה הסיכון להדבקה גבוה מאוד, אז יכול להיות שהיא לא תקבע, אבל היא מחויבת לבדוק עבור כל אחד מהם ולאזן.

גור בליי: זה לא שהיא יכולה כן והיא יכולה לא, היא חייבת לעשות בדיקה פרטנית על כל הדברים האלה ולבדוק את האיזון בין שני הדברים האלה.

יעקב אשר: לבדוק היא חייבת.

יעקב אשר: להחליט היא לא חייבת.

איל זנדברג: הלשון משקפת אולי משהו יותר חמור, אבל אפשר לסדר את זה בהמשך, כל עוד נבין מה המהות המוצעת.

יעקב אשר: אין לי בעיה, אני מודיע כאן ועכשיו, שאם יש תוספת של מילה כזאת או אחרת, שיכולה לגרום לכך שלא יבינו ששמנו שלשלאות על ידי הממשלה, אני לא שם.

גור בליי: מצד שני גם לכתוב את המילה "רשאית לקבוע" פה זה חלש מדי.

איל זנדברג: בדרך כלל בחקיקה זה או רשאית או חייבת.

קריאות: - - -

יעקב אשר: תעצרו.

אלי אבידר: ראוי שתקבע.

יעקב אשר: ראוי שתדברו אחר כך.

יעקב אשר: הלאה.

גור בליי: מוצע לחייב את הממשלה לבחון שימוש באישור מחלים, כשקובעים מגבלות אינדיבידואליות, גם בהקשר הכללי של סעיפים 6 ו-7, מגבלות במרחב הפרטי והציבורי, וגם בהקשר של האזור המוגבל.

גור בליי: אלה הדברים העיקריים.

גור בליי: יש פה עוד הוראות, כמובן לגבי הכניסה לאזור.

גור בליי: הכניסה לאזור מותנית בהצגת בדיקה שלילית או אישור מחלים, יש הבדיקות המיידיות שחלות על התושבים ועל מי שעובד באזור ועל חריגים נוספים, אבל שוב, כל הדברים האלה פורטו מאוד בהרחבה בשבוע שעבר.

גור בליי: אלה הקווים הכלליים של הצעת החוק.

ניצן הורוביץ: היה הרמטכ"ל.

איתן גינזבורג: נכון, היה הרמטכ"ל.

איתן גינזבורג: גם אני הייתי שם.

יעקב אשר: מה לעשות שרמטכ"ל יותר - - -

קארין אלהרר: חבל, היה דיון טוב.

יעקב אשר: לא רק שהיה דיון טוב, מה שרציתי לעדכן אתכם שהיה דיון נורא חשוב.

יעקב אשר: אני אגיד בשתי מילים ואחר כך אנחנו מצביעים.

אלי אבידר: אפשר לקבל פרזנטציה?

יעקב אשר: אני אבקש ממנהל הוועדה להעביר את הפרזנטציה שהוצגה לנו.

יעקב אשר: אני רוצה לומר לכם שהמהות של הדיון הוא לא פוליטי בכלל.

יעקב אשר: חיים ביבס בקטע הזה ממש לא פוליטי.

יעקב אשר: הוא בא עם צוות אדיר, הם הכינו עבודה מקסימה, שיכולה להתחיל, אם רק ייתנו להם להתחיל עכשיו, שהמהות שלה במקום להתמודד מול הקורונה, לעקוף את הקורונה בסיבוב ולחיות איתה, כשהרעיון הוא לא רק אזורים ירוקים, אלא אוכלוסיות ירוקות, כשכל אחד יכול להיות ירוק.

יעקב אשר: הקריטריון להיות ירוק זה או בדיקה רגילה, PCR, או בדיקות שיש כרגע למכביר כמה אפשרויות לבדיקות מהירות הרבה יותר, או החלמה, או סרולוגי, שזה יוכל לפתוח גם עבודה, גם תרבות, גם דת, גם חיים, הכול, באפליקציה, ולא רק באפליקציה, אלא גם אלה שאין להם סמרטפונים, יהיה להם כרטיס מגנטי.

יעקב אשר: היה פה דיון מעולה.

יעקב אשר: יש גיבוי מלא של שיבא, של בתי חולים מהטובים בארץ שנותנים לזה גיבוי.

יעקב אשר: יש גיבוי מלא מאנשים שבאים מהתחום.

יעקב אשר: נתתי את ברכת הדרך בשם כולם.

יעקב אשר: היו איתי בסוף הדיון יואב וקארין.

יעקב אשר: נתנו את ברכת הדרך.

יעקב אשר: יצא היום מכתב של חיים ביבס ושלי לראש הממשלה, לקחת את הדבר הזה, לשים אותו כדגל, להתחיל אותו, כי משרד הבריאות ענו לנו: יבדקו, עוד אין תשובות.

אוסנת הילה מארק: יש בדיקות נשיפה שנמצאות, סטרטאפ ישראלי שכבר עובד בחצי עולם.

אוסנת הילה מארק: עשו עסקה עם אבו דאבי במיליון דולר, וישראל לא - - -

יעקב אשר: דיברו על זה.

יעקב אשר: יש תוכנית.

יעקב אשר: אני אומר גם כאן, אני מבקש - - -

אוסנת הילה מארק: זה עולה בסך הכול 2 דולר.

יעקב אשר: אני מבקש בשמי, אני מתחנן בשמי, בשם הוועדה - -

קארין אלהרר: אוסנת, אם רק היית בקואליציה.

יעקב אשר: - - קחו את התוכנית הזאת.

יעקב אשר: אני קורא לראש הממשלה - - -

אוסנת הילה מארק: אבל לפחות אנחנו הגונים להגיד איפה יש תקלות.

קארין אלהרר: הכול טוב, רק איפה ההצבעות?

עופר כסיף: הגינות זה השם השני שלך, אוסנת, אין ספק.

יעקב אשר: אוסנת הילה הגינות מארק.

אוסנת הילה מארק: חשבתי שהשם השני שלך.

עופר כסיף: לא.

עופר כסיף: זה הראשון.

יעקב אשר: חברים, אל תקלקלו עכשיו.

יעקב אשר: אני מוסר מכאן בקשה לראש הממשלה לקחת את הנושא הזה, לשים אותו, להקים צוות אצלו, ביחד כמובן עם משרד הבריאות, אבל משרד הבריאות לא יכול להוביל את זה, כי ההובלה האפידמיולוגית זה שלו, אבל לא ההובלה המעשית.

אוסנת הילה מארק: הינה, ראש העיר יודע - - -

יעקב אשר: אוסנת.

אוסנת הילה מארק: הוא גם מכיר את הבדיקות.

יעקב אשר: אגב, הפיילוט הראשון שיכול היה להיות זה אילת.

ניצן הורוביץ: אפשר להצביע?

אוסנת הילה מארק: אפשר להצביע?

יעקב אשר: אני מבקש להעלות להצבעה את הצעת חוק סמכויות מיוחדות להתמודדות עם נגיף הקורונה החדש (הוראת שעה) (תיקון מס'...) (אזור תיירות מיוחד), התשפ"א, לקריאה ראשונה, של חברי הכנסת איתן גינזבורג, מכלוף מיקי זוהר, מיקי חיימוביץ', משה ארבל, מתן כהנא, אלי אבידר, מאיר כהן, ניצן הורוביץ – ממש ממשלת אחדות לאומית – מי בעד הצעת החוק, ירים את ידו.

יעקב אשר: אושרה.

יעקב אשר: פה אחד.

יעקב אשר: הצעת החוק עברה מבחינתנו.

איתן גינזבורג: תודה רבה.

בצלאל סמוטריץ': יעקב, אתה מעלה אותה לקריאה ראשונה היום?

יעקב אשר: זה מה שאני מנסה להגיד.

יעקב אשר: זה עובר כרגע לטיפול הנסחים ויגיע היום לשולחן הכנסת.

יעקב אשר: יש לי סיכום גם עם יושב-ראש הכנסת שזה יעלה היום לקריאה הראשונה ונמשיך עם זה הלאה.

יעקב אשר: נשתדל עד מחר לגמור את כל הסיפור הזה, מחר ועד בכלל.